**Informácie pre dotknutú osobu (zákonného zástupcu dotknutej osoby)**v zmysle článku 13 ods.1 a 2 Nariadenia Európskeho parlamentu a Rady EÚ 2016/679 (ďalej len Nariadenie EÚ)

**Prevádzkovateľ:**

Základná škola J.Simana

Októbrová 16, 976 46 Valaská62 31 Sliač

IČO: 37828401

**Riaditeľ školy:**

Mgr. Štefánia Piliarová

**Spracúvanie osobných údajov**

**Spracúvanie osobných údajov sa riadi nariadením EPaR EÚ č. 2016/679 o ochrane fyzických osôb pri spracúvaní osobných údajov a o voľnom pohybe takýchto údajov, a od 25.05.2018 zákonom SR č. 18/2018 Z. z. o ochrane osobných údajov a o zmene a doplnení niektorých zákonov.**

Ochrana fyzických osôb v súvislosti so spracúvaním osobných údajov patrí medzi základné práva. V článku 8 ods. 1 Charty základných práv Európskej únie a v článku 16 ods. 1 Zmluvy o fungovaní Európskej únie sa stanovuje, že každý má právo na ochranu osobných údajov, ktoré sa ho týkajú.

**Spracúvanie osobných údajov je zákonné**, ak ich spracúvanie je nevyhnutné podľa osobitného predpisu; inak povedané, jedným z možných právnych základov pre spracúvanie osobných údajov je aj **osobitný zákon.** V prípade škôl a školských zariadení je právnym základom na spracúvanie osobných údajov **zákon č. 245/2008 Z. z. o výchove a vzdelávaní (školský zákon)** a o zmene a doplnení niektorých zákonov.

**Rozsah spracúvaných osobných údajov pre potreby pedagogickej dokumentácie** je uvedený v § 11 ods. 6 a **rozsah osobných údajov potrebných pre zasielanie do centrálneho registra detí, žiakov a poslucháčov** je uvedený v § 157 spomínaného zákona. Prevádzkovateľ zároveň informuje, že v **zmysle zákona §11 ods. 6 č. 245/2008 Z.z. zákon o výchove vzdelávaní (školský zákon)** a o zmene a doplnení niektorých zákonov, školy alebo školské zariadenia **majú právo získavať a spracúvať** osobné údaje:

 **a) o deťoch a žiakoch v rozsahu** 1. meno a priezvisko, 2. dátum a miesto narodenia, 3. bydlisko, 4. rodné číslo, 5. štátna príslušnosť, 6. národnosť, 7. fyzického zdravia a duševného zdravia, 8. mentálnej úrovne vrátane výsledkov pedagogicko-psychologickej a špeciálnopedagogickej diagnostiky,

**b) o identifikácii zákonných zástupcov dieťaťa alebo žiaka** (meno a priezvisko, trvalé bydlisko, kontakt na účely komunikácie).

Čo sa týka **poskytovania takto získaných osobných údajov**:

**a) pri pedagogickej dokumentácii** - osoby, ktoré pri plnení svojich pracovných povinností prichádzajú do styku s osobnými údajmi, majú povinnosť mlčanlivosti, pričom táto pretrváva aj po skončení pracovnoprávneho vzťahu osoby prichádzajúcej do vzťahu s pedagogickou dokumentáciou;

 **b) v prípade osobných údajov vedených v centrálnom registri** - tieto nie sú verejne prístupné, keďže centrálny register je neverejný a Ministerstvo školstva spracúva a poskytuje osobné údaje bez súhlasu dotknutých osôb na plnenie úloh iba tomu, koho na to splnomocňuje osobitný zákon, a tiež iba v rozsahu potrebnom na plnenie úloh podľa osobitných predpisov (napr. podľa zákona o štátnej štatistike, zákona o vysokých školách, zákona zdravotných poisťovniach, atď.) Osobné údaje vedené v centrálnom registri sprístupňuje Ministerstvo školstva nasledovným osobám:

* školám a školským zariadeniam,
* zriaďovateľom,
* orgánom štátnej správy v školstve,
* iným orgánom štátnej správy, orgánom územnej samosprávy, Štatistickému úradu,
* Sociálnej poisťovni, zdravotným poisťovniam a vysokým školám na účely plnenia ich úloh, na základe písomnej dohody medzi Ministerstvom školstva a týmto subjektom,

 a to iba v rozsahu potrebnom na plnenie úloh podľa osobitných predpisov.

Školy a školské zariadenia ako prevádzkovatelia osobných údajov môžu poskytnúť osobné údaje detí, žiakov a poslucháčov **tretím stranám:**

1. **na základe osobitného zákona,** t.j. ak osobitné predpisy ukladajú týmto tretím stranám povinnosť spracúvania osobných údajov za určitým zákonom vymedzeným účelom, alebo
2. **iným osobám alebo organizáciám iba so súhlasom dotknutých osôb** (pri dotknutých osobách mladších ako 16 rokov sa vyžaduje súhlas ich zákonného zástupcu).

Nakoľko v osobitnom zákone vzťahujúcom sa na školy a školské zariadenia (zákon č.245/2008 Z.z. školský zákon) **zverejňovanie** osobných údajov detí a žiakov nie je osobitne upravené, aplikuje sa všeobecná úprava spracúvania osobných údajov vyplývajúca zo zákona o ochrane osobných údajov. Z tohto dôvodu škola a školské zariadenie poskytujú na začiatku školského roka dotknutým osobám, resp. ich zákonným zástupcom **možnosť podpísať súhlas so spracúvaním osobných údajov.**

**V súhlase** musí byť presne vyšpecifikované: i) kto udeľuje súhlas, ii) komu ho udeľuje, iii) na aký účel (napr. pre účasť na súťažiach, olympiádach, iných podujatiach, zverejňovanie fotografií z týchto podujatí na webovej stránke školy, na nástenkách v škole, v školskej kronike, pre potreby prezentácie aktivít školy v médiách, atď.), iv) na akú dobu.

Ak je spracúvanie osobných údajov **založené na súhlase dotknutej osoby, prevádzkovateľ je povinný**:

* kedykoľvek vedieť **preukázať**, že dotknutá osoba poskytla súhlas so spracúvaním svojich osobných údajov,
* tento súhlas musí byť odlíšený od iných skutočností a musí byť **vyjadrený jasne a v zrozumiteľnej a ľahko dostupnej forme,**
* dotknutá osoba má **právo kedykoľvek odvolať súhlas** so spracovaním osobných údajov, ktoré sa jej týkajú. Odvolanie súhlasu nemá vplyv na zákonnosť spracúvania osobných údajov založenom na súhlase pred jeho odvolaním; pred poskytnutím súhlasu musí byť dotknutá osoba o tejto skutočnosti informovaná. Dotknutá osoba môže súhlas odvolať rovnakým spôsobom akým súhlas udelila.

Vzhľadom na vyššie uvedené pristúpil prevádzkovateľ ZŠ J.Simana k aktualizácii dokumentácie v súvislosti so zákonom o ochrane osobných údajov, ktorá zároveň obsahuje aj posúdenie vplyvu na ochranu osobných údajov. Prevádzkovateľ prijal vhodné technické a organizačné opatrenia na zabezpečenie a preukázanie toho, že spracúvanie osobných údajov sa vykonáva v súlade s predmetným zákonom. Uvedené opatrenia bude prevádzkovateľ podľa potreby aktualizovať.

**Zodpovedná osoba:**

Mgr. Eva Hanková

Kontakt na zodpovednú osobu:

048/6176927